Publication: Magyar Közlöny
Issue: MK-2002-10 (Year: 2002, Number: 10)
Era: 1990-2004
Section: róluk szóló 1993. évi LIX. törvény 28. § (2) bekezdése úgy
Paragraph Index: 727

róluk szóló 1993. évi LIX. törvény 28. § (2) bekezdése úgy szól, hogy „az Országgyûlési Biztos Hivatala Szervezeti és Mûködési Szabályzatát az országgyûlési biztos állapítja meg.” Látható tehát, hogy valamennyi, függetlenséggel rendelkezõ alkotmányos szervnél van egy olyan határ, amelyen belül a belsõ szabályozási autonómia érvényesül, azaz önmagára vonatkozóan az adott szerv maga hozhat rendelkezéseket. Megállapítható az is, hogy a hatályos jogban nincs különösebb rendezõ elv arra nézve, hogy ennek az autonómiának milyen mélységûnek kell lennie: önmagában nem tekinthetõ irányadónak sem az adott szerv alkotmányos súlya (lásd pl. a bíróságok tekintetében érvényesülõ szabályokat), sem pedig az, hogy az adott szerv rendelkezik-e jogalkotó hatáskörrel (lásd pl. a Számvevõszékre vagy az ombudsmani hivatalra vonatkozó szabályokat). Az Alkotmánybíróság szerint ugyanúgy, ahogy az alkotmányos szervek hatáskörei teljes körû alkotmányi rögzítésének követelménye megfogalmazást nyert [66/1997. (XII. 29.) AB határozat, ABH 1997, 397., 403.] felvethetõ az az igény is, hogy a független alkotmányos szervek belsõ viszonyait érintõ kérdéseket e szervek — a szabályozási autonómiát általános követelményként feltételezve — maguk rendezzék. (Az Alkotmánybíróság — a III. pont alatt ismertetett „Abtv. reform” keretében — saját ügyrendjének elfogadását illetõen is erre az álláspontra helyezkedett.) A különbözõ megoldások alkotmányossága — beleértve azt, hogy adott esetben hol húzható meg az a határ, amelyen túl más hatalmi ág alkotmányosan már nem avatkozhat be — esetenként dönthetõ el. Az Alkotmánybíróság megállapítja, hogy az Abtv.

Source: https://magyarkozlony.hu/hivatalos-lapok/1f6d08fab5a2a997be14961954a4d0c7bbd2cb1d/dokumentumok/f0a36ce0acfe43376f951b1c08570cb650896f78/letoltes